《小垂虹桥》
宋代·叶茵

冯夷掣开潜蛟锁，御云飞过松江左。
悬腰展鬣眠东湖，生绡描作垂虹图。
隐君骑背占空阔，百尺阑干景轩豁。
有亭翼然芙蕖开，风朝月夕尤佳哉。
柳边何曾官船来，回视驿桥多尘埃。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。